
Politik mod krænkende handlinger for medarbejdere ansat i DanPilot (SOV) 


Indledning og formål 


Formålet med denne politik er at sikre, at der findes et klart værdisæt, der viser nultolerance over for 
krænkende handlinger, herunder sexchikane og mobning, samt at sikre et sundt og sikkert 
arbejdsmiljø for medarbejderne i DanPilot (SOV), hvor alle medarbejdere trives og føler sig trygge. 


DanPilot (SOV) tager sine arbejdsmiljømæssige forpligtelser alvorligt, og ønsker med denne politik 
klart at fastslå, at krænkende handlinger, herunder sexchikane og mobning, er uacceptabel adfærd i 
DanPilot (SOV). 


Denne politik gælder både for arbejde, der udføres ombord på skibe såvel som arbejde, der udføres 
på land. 


Nedenfor er krænkende handlinger, herunder sexchikane og mobning, defineret, så alle medarbejdere 
i DanPilot (SOV) ved, hvilken adfærd der skal undgås. Dernæst er det beskrevet, hvordan en 
medarbejder hos DanPilot (SOV) bør agere, såfremt vedkommende udsættes for/observerer 
krænkende handlinger, ligesom det er beskrevet, hvordan krænkende handlinger vil blive håndteret 
af DanPilot (SOV), såfremt de opstår. 


Definition af krænkende handlinger 


Krænkende handlinger finder sted, hvis en eller flere personer hos DanPilot (SOV) groft eller flere 
gange udsætter en eller flere andre personer i DanPilot (SOV) for mobning, seksuel chikane eller 
anden nedværdigende adfærd i arbejdet. Adfærden skal opfattes som nedværdigende af den eller de 
udsatte. 


Definition af sexchikane 


Sexchikane finder sted, hvis en leder eller medarbejder udviser uønsket verbal, ikkeverbal eller fysisk 
adfærd med seksuelle undertoner som har til formål eller har den virkning at krænke en persons 
værdighed, navnlig ved at skabe et truende, fjendtligt, nedværdigende, ydmygende eller ubehageligt 
klima. 


Eksempler på sexchikane (listen er ikke udtømmende): 


e At fremvise eller sprede stødende eller vulgært (fx pornografisk) materiale. 

e At komme med insinuerende bemærkninger, latterliggørende, uanstændige seksuelle eller 
sexistiske vittigheder eller bemærkninger. 

e At komme med seksuelle bemærkninger om en persons fysiske udseende eller personlighed, 
der kan forårsage forlegenhed eller ydmygelse. 

e At udøve uønsket seksuel opmærksomhed såsom overvågning, stalking, intim adfærd eller 
uønsket verbal eller fysisk opmærksomhed. 

At foretage eller sende uønskede, seksuelle, uanstændige, fjendtlige eller personligt 
påtrængende telefon-opkald, sms'er, e-mails, breve og kommentarer på sociale netværk. 

At stille påtrængende eller vedvarende spørgsmål med seksuelle undertoner om en persons 
alder, civilstand, privatliv, seksuelle interesser eller orientering eller lignende spørgsmål. 

At komme med uønskede seksuelle tilnærmelser fx anmodninger om dates. 

At stirre, lave uhøflige gestusser, røre, befamle, klappe på eller anden form for uønsket 
kropskontakt, f.eks. at gnide sig op ad en anden person. 


Definition af mobning 


Der er tale om mobning, når en eller flere personer regelmæssigt og over længere tid - eller gentagne 
gange på grov vis - udsætter en eller flere personer for krænkende handlinger, som den eller de udsatte 
opfatter som nedværdigende. 


Mobning er en form for chikane, der f.eks. kan bestå af fjendtlig eller ubehagelig adfærd, hvilket kan 
medføre, at den person, det går ud over, føler sig truet eller intimideret. Det skaber et arbejdsmiljø, 
hvor en gruppe mennesker eller en enkeltperson kan føle sig truet eller intimideret på grund af en 
anden gruppe menneskers eller enkeltpersoners negative eller fjendtlige adfærd. Mobning kan i øvrigt 
indebære magt- eller stillingsmisbrug. 


Eksempler på mobning (listen er ikke udtømmende): 


At blive råbt ad, herunder verbale eller fysiske trusler eller skældsord, f.eks. at råbe eller bande 
ad kollegaer, enten i andres påhør eller i enrum, herunder også at komme med nedsættende 
eller stereotype udsagn eller bemærkninger, f.eks. uanstændige vittigheder eller 
bemærkninger med racistisk eller homofobisk indhold. 

Sårende bemærkninger, herunder personlige fornærmelser, der nedvurderer eller latterliggør 
en person eller hans/hendes evner, enten i enrum eller foran andre. 

Pludselige anfald af raseri mod en enkeltperson eller en gruppe, ofte af ubetydelige grunde. 
At udsætte personer for unødig eller overdreven kontrol og overvågning af alt, hvad de 
foretager sig, eller at være overdrevet kritisk over mindre ting. 

At ignorere eller udelukke en person fra det sociale eller faglige fællesskab, fx fra sociale 
arrangementer, teammøder, diskussioner og kollektive beslutninger og planlægning. 

At fremsætte trusler eller upassende kommentarer om karrieremuligheder, jobsikkerhed eller 
jobudviklings-rapporter. 

Når der laves undskyldninger for at definere eller henvise til en adfærd eller situationer 
mellem personer på arbejdspladsen, der kan involvere ”skjult” mobning, f.eks. at en person 
beskrives som ”oversensitiv” eller ”ude af stand til at tage en spøg”. 

Bagtalelse, herunder spredning af rygter. 

Fjendtlighed eller tavshed som svar på spørgsmål eller forsøg på samtale. 

Ubehagelige drillerier. 

Krænkende handlinger må ikke finde sted - uanset formen 


Det er vigtigt at understrege, at krænkende handlinger, herunder sexchikane og mobning, også kan 
foregå gennem elektroniske kommunikationsmidler, f.eks. i form af provokerende og uønskede 
bemærkninger, tegninger eller trusselsbetonede, fornærmende e-mails, posteringer på sociale medier 
og sms-beskeder. Dette er ligeledes uacceptabelt. 


Adfærden hos DanPilot (SOV) - nultolerance over for krænkende handlinger 


Hos DanPilot (SOV) er det vigtigt, at alle medarbejdere opfører sig professionelt og respektfuldt 
overfor hinanden, så det sikres, at vi har et trygt arbejdsmiljø. 


Vi deler nødvendig viden med hinanden, lytter aktivt og hjælper hinanden. Vi ønsker en åben og 
tillidsfuld kommunikation, og DanPilot (SOV) accepterer ikke krænkende adfærd som beskrevet 
ovenfor. 


Det er således forbudt at udøve enhver form for krænkende handlinger, herunder sexchikane og 
mobning, hos DanPilot (SOV). Overtrædelse heraf kan medføre ansættelsesretlige sanktioner. 


Det skal respekteres, hvis kollegaer eller andre siger fra og udtrykker, at en handling er uønsket, også 
selvom den udøvende selv finder handlingen uskyldig. Det er afgørende, hvordan adfærden opfattes 
hos den krænkede. 


Hvad skal du gøre hvis du selv udsættes for krænkende adfærd? 


Hvis du oplever, at du udsættes for krænkende adfærd, herunder mobning og/eller sexchikane, 
opfordrer DanPilot (SOV) til, at du så vidt muligt siger fra, hvis dine grænser bliver overskredet. 
DanPilot (SOV) opfordrer til, at du konfronterer den pågældende, der udøver adfærden, om, at du 
ikke bryder dig om de uønskede handlinger. Du kan også efterfølgende rette henvendelse til din 
nærmeste leder, en arbejdsmiljørepræsentant eller HR. Se hvordan nedenfor. 


Hvis du er i tvivl, om det du oplever, er krænkende adfærd, så kontakt nærmeste leder, en 
arbejdsmiljørepræsentant eller HR, hvorefter du bliver hjulpet videre med, hvordan du skal håndtere 
situationen. 


Hvad skal du gøre, hvis du ser andre udøve krænkende adfærd? 


Som medarbejder i DanPilot (SOV) har du et medansvar for at gribe ind, hvis du overværer en 
situation, der kan karakteriseres som krænkende adfærd, herunder mobning og/eller sexchikane, og 
du har fuld opbakning fra DanPilot (SOV) til at konfrontere den pågældende, som du oplever har en 
uønsket adfærd overfor en anden kollega. Du må ikke bidrage yderligere til den potentielle krænkelse 
f.eks. ved at grine med, og du bør omgående tage afstand fra den pågældende adfærd, f.eks. ved at 
henvise til denne politik. 


Det kan også være en god idé at spørge den person, som blev udsat for den pågældende adfærd, om 
hans eller hendes personlige grænser er blevet overskredet. Hvis det er tilfældet, bør du hjælpe og 
støtte din kollega i at rette henvendelse til nærmeste leder, HR eller en arbejdsmiljørepræsentant. Se 
hvordan nedenfor. 

Hvem kontakter jeg? 


DanPilot (SOV) opfordrer alle, der måtte udsættes for eller som overværer krænkende handlinger, 
herunder mobning/sexchikane, til så tidligt som muligt at rette henvendelse til nærmeste leder, en 
arbejdsmiljørepræsentant eller HR, så vi sammen kan sikre et godt og trygt arbejdsmiljø. 


Ledere er forpligtet til at tage enhver henvendelse om krænkende adfærd, herunder 
mobning/sexchikane, alvorligt, ligesom de er forpligtede til at behandle oplysningerne fortroligt. 


Hvis du oplever eller overværer krænkende adfærd hos DanPilot (SOV), kan du kontakte 
administrationschefen på mail mra&danpilot.dk eller tlf. +45 61 37 20 97. Henvendelsen vil blive 
behandlet fortroligt, og der vil derfor ikke blive videregivet oplysninger om sagen til uvedkommende. 


Du kan også rette henvendelse til de til enhver tid værende arbejdsmiljørepræsentanter. Du kan på 
Broen se de nuværende repræsentanter. 


Whistleblowerordning 
DanPilot (SOV) har en whistleblowerordning, der varetages af en ekstern udbyder, BDO, hvor du 
kan henvende dig (også anonymt), hvis du er udsat for eller er vidne til tilfælde af krænkende adfærd, 


herunder mobning og/eller sexchikane. 


Ønsker du at gøre brug af whistleblowerordningen skal du følge proceduren i for anvendelse af 
whistleblowerordningen. 


Når der er modtaget en anmeldelse via whistleblowerordningen vil der automatisk ske en 
undersøgelse af anmeldelsen. 


Håndtering af sager om krænkende adfærd 


Hvis der opstår sager om krænkende adfærd, herunder mobning og/eller sexchikane som beskrevet i 
denne politik, vil DanPilot (SOV) sørge for, at der gribes ind. 


Det vil bl.a. ske ved: 


e HR vil i dialog med medarbejderen/eventuelle vidner forsøge at afklare de faktiske 
omstændigheder i forbindelse med den krænkende adfærd via interviews m.v. 


e Disse oplysninger vil blive foreholdt den person, som klagen er rettet mod, med henblik på at 
undersøge, om vedkommende har samme syn på sagen. 


e  Afklaring af de faktiske omstændigheder af det konkrete forløb vil i forhold til de involverede 
ske med respekt for de enkeltes rettigheder, integritet og værdighed, og med øje for, at alle 
involverede parter har ret til en saglig og fair behandling. 


e Der vil blive udvist diskretion og ikke blive givet oplysninger om sagen til uvedkommende. 
DanPilot (SOV) kan vælge at suspendere/hjemsende involverede personer mens 
undersøgelsen pågår. 

e Baseret på det konkrete tilfælde vælger DanPilot (SOV), om der skal pålægges eventuelle 
ansættelsesretlige sanktioner, ske omplacering og/eller ydes særlig støtte til de involverede 
personer, hvis der måtte være behov for det. 


Falske anklager om krænkende adfærd er naturligvis også helt uacceptable og kan ligeledes få 
ansættelsesretlige konsekvenser for dem, som måtte fremføre dem. 


Ansættelsesretlige konsekvenser af krænkende adfærd 
Konsekvenserne af krænkende adfærd sexchikane og mobning vurderes og afgøres i det konkrete 
tilfælde, og afhænger i øvrigt af sagens omstændigheder og adfærdens grovhed. Ledelsen fastsætter 


derfor passende sanktioner ud fra det konkrete tilfælde, hvilket kan være i form af f.eks. advarsler, 
omplacering, opsigelse eller bortvisning. 


Denne politik er godkendt af bestyrelsen af DanPilot den 8. december 2020. 


